પણ આપણે પણ કોઈ એક કે વધુ નાળીયેર પકડીને આપણા સ્વાતંત્ર્યનું બલીદાન નથી આપી રહ્યા? આપણાં એ નાળીયેર કયાં કયાં છે? કદાચ આપણે પણ એ છોડી દઈ સાવ મુક્ત થઈ શકીએ. કદાચ એ નાળીયેર ધન હોય, સંપત્તી હોય, સુખી થવાના અમુક વીચારો હોય જેને આપણે જડબેસલાક રીતે જકડી રહ્યા હોઈએ. જો એને છોડી દઈએ તો કદાચ સાચું સુખ પ્રાપ્ત કરી શકાય. કદાચ આપણો ક્રોધ? આપણો અહંકાર? જો આપણે તે માણસને માફ કરી દઈએ, આપણું એને વીશેનું મંતવ્ય જતું કરીએ, એનો ન્યાય તોળવાનું માંડી વાળીએ તો કદાચ મુક્ત થઈ જઈએ. બની શકે કે આપણા મનમાં પોતાના પાર્ટનર બાબત અમુક આદર્શ હોય, એનું સૌંદર્ય, એની વર્તણુંક, એની પસંદ-નાપસંદ અને એનાથી આપણે ચસકવા માગતા ન હોઈએ, તો આપણે બંધાઈ જઈએ છીએ. પણ જો આ આદર્શોને પડતા મુકીએ તો વાસ્તવીકતા જોઈ શકીશું અને વાસ્તવીકતા સ્વતંત્રતા છે.